Turunen on työskennellyt Suomen suurlähetystöissä muun muassa Washingtonissa ja Moskovassa ja toiminut EU:ssa korkean edustajan Javier Solanan avustajana. Vuosina 2004–2007 hän työskenteli ulkoministeriön Itä-Euroopan ja Keski-Aasian yksikön päällikkönä. Turunen toimi suurlähettiläänä Suomen Etyj-edustustossa 2007–2010. Suomen Etyj-puheenjohtajuuskaudella vuonna 2008 Turunen johti puhetta järjestön pysyvässä neuvostossa ja osallistui Georgian konfliktin selvittelyyn.